ผมมีหัวหนองที่ร่องก้นครับ เป็นๆหาย และเกิดที่เดิมซ้ำๆแผลที่หนองแตกมีรูเล็กๆ และเป็นแบบนี้ที่แผลรูเดิมมา4ครั้งละครับ ประวัติผมเคยเป็นฝีที่ร่องก้นมาก่อนครับเป็นมาเกือบ3เดือนละครับ ขอบที่แนะนำนะครับ
สวัสดีค่ะ การมีประวัติเคยเป็นฝีที่ร่องก้น และต่อมามีหนองไหลเป็นๆ หายๆ จากรูที่เคยเป็นฝีบริเวณเดิมดังกล่าว น่าจะเป็นฝีคัณฑสูตรค่ะ ซึ่งเป็นฝีที่เกิดข้างในทวารหนัก แต่เกิดเส้นทางภายในที่หนองกัดเซาะจนเป็นโพรงและกลายมาเป็นฝีที่บริเวณร่องก้นให้เห็น อาการคือจะปวดข้างในทวารหนัก โดยเฉพาะเวลาถ่ายอุจจาระ มักมีไข้ร่วมด้วย และจะมีอาการบวมและปวดตรงบริเวณรอบๆ รูทวารหนัก มีน้ำเหลืองหรือหนองซึมออกจากรูที่ผิวหนังบริเวณใกล้กับทวารหนักเป็นๆ หายดังนั้น แนะนว่าควรไปพบศัลยแพทย์เพื่อทำการตรวจว่าใช่ฝีคัณฑสูตรหรือไม่ สำหรับการรักษาคือต้องรักษาอาการที่เป็นฝีหนองให้หายก่อน ด้วยการทานยาปฏิชีวนะฆ่าเชื้อและการผ่าระบายหนองออก หลังจากนั้นต้องอาศัยการผ่าตัดเพื่อรักษาปิดเส้นทางที่เป็นโพรงต่างๆ ไม่ให้กลับมาเกิดซ้ำอีกแต่หากไม่ใช่ฝีคัณฑสูตร การเกิดเป็นฝีซ้ำๆ ตรงจุดเดิมของผิวหนัง อาจเป็นไปได้ว่าตรงตำแหน่งนั้นมีสิ่งแปลกปลอมฝังอยู่ในเนื้อเยื่อและยังไม่ได้กำจัดออก สิ่งแปลกปลอมที่ฝังอยู่ก็จะเป็นแหล่งเพาะเชื้อโรคและทำให้เกิดการอักเสบและเกิดเป็นฝีซ้ำๆ ได้ สิ่งแปลกปลอมที่ฝังอยู่อาจเกิดเนื่องจากอุบัติเหตุ เช่น โดนเสี้ยนไม้ตำแล้วฝังลึกลงไปในเนื้อเยื่อนอกจากนี้อาจเป็นเพราะตรงตำแหน่งนั้นเป็นซีสต์หรือถุงน้ำ เมื่อถุงน้ำเกิดการติดเชื้อ ก็จะอักเสบและกลายเป็นฝีหนอง การรักษาเพียงแค่การเจาะหนองออกและกินยาฆ่าเชื้อ ก็จะทำให้ฝีหนองหายไป แต่ไม่ได้ทำให้ซีสต์หายไป เมื่อซีสต์เกิดการติดเชื้อ จึงเกิดเป็นฝีซ้ำอีกได้เรื่อยๆ